Baselga provién d'o latín BASILICA, "ilesia", (en rumán encara se diz Biserica a una ilesia normal). A presencia d'este toponimo indica seguntes Juan A. Frago Gracia a vitalidat lingüistica d'as comunidatz mozarabes. En aragonés medieval s'emplegaba a parabra Baselica. Trobamos o microtoponimo Baselgas en Xabarrella y Río Baselgas en Tudela (río de Baselcas en 1294). En Valencia bi ha un Beselga con o mesmo orichen. Atros toponimos con o component Baselga presents en Fuents d'Ebro, Paniza, Osera u Alcanyiz son probables derivatos de l'apellito.